anyar iku mesti seneng. Mangkono uga para kawula tanah Jawa ningali agama Islam kaya dene ningali temanten anyar - Bocah angon bocah angon. Bocah angon iku bocah kang angon, yaiku para punggawa, ya raja kang angon para kawula. Supaya tansah nggatekake lan nuntun para kawulane - Penekna blimbing kuwi. Cah angon supaya menek blimbing - Blimbing iku ya gegambaraning rukun Islam. Cah angon penekna blimbing kuwi padha karo supaya para punggawaning praja mbudi daya nyinaoni lan mengerteni ajaraning Islam - Lunyu-lunyu penekna, senajan lunyua kaya apa supaya menek sahingga pikantuk blimbing. Angela kaya apa supaya tansah mbudi daya kanggo mangerteni lan nindakake rukun Islam - Kanggo masuh dhodhotira. Dhodhot iku ya ageman. Ageman iku agama. Supaya agamane dibersihake aja nganti dikotori kanti pamikir lan tumindak kang ora becik - Dhodhotira-dhodhotira kumitir bedhahing pinggir nalika semono agama bedah, rusak porak poranda, ora karu-karuan kahanane. Takhayul kanggo cekelan. Ora ana kang bisa dienggo gocekaning ati. Mula ndomono jlumatono. Agama kudu di dondomi kudu dibenekake supaya bener kahanane. Kanggo seba mengko sore, kanggo nyiapake anggone kabeh bakal ngadep ngarsaning Gusti Kang Maha Agung Maha Suci. - Mumpung jembar kalangane - Mumpung padang rembulane, mumpung urip, mumpung isih ana wektu kanggo manguwasi ajaraning Islam agama anyar kang tundone ora keduwung yen mbesuk ngadep ngarsaning Gusti Kang Maha Agung Maha Suci Sorako sorak hiya Tegese